text: Oпозицията: Eдните партньори на управляващите искат излизане от НАТО, другите от ЕС - 24news
  Oпозицията: Eдните партньори на управляващите искат излизане от НАТО, другите от ЕС
  Ако някой днес може да гарантира националната и териториалната сигурност, това е само участието на страната ни в НАТО", посочи Цветанов
  Лидерът на "Воля" Веселин Марешки поиска референдум за излизане от НАТО, а изказването му стана обект на остри коментари от ръководствата на парламентарно представените партии. Предложението не може да се реализира, защото е незаконно - според закона за прякото участие на гражданите в управлението, по-познат като закона за референдумите, на допитване не могат да бъдат подлагани вече ратифицирани международни договори. Като Северноатлантическият например. Очаквано, председателят на групата на ГЕРБ в Народното събрание Цветан Цветанов се обяви "против" призивите на Марешки с мотива, че България няма как да започне каквато и да е била процедура за излизане от Алианса, защото той е част от националната ни сигурност.
  "Всичко останало са възможни хипотези, които биха могли да доведат до много тежки сценарии. Ако някой днес може да гарантира националната и териториалната сигурност, това е само участието на страната ни в НАТО", посочи Цветанов.
  И допълни, че изказвания от този тип водят до спекулации и внушения. По думите му предстоящите през май догодина избори за Европейски парламент "ще бъдат много интересни" в този контекст, защото щели да изиграят ролята на "много ясен лакмус за всички настроения в обществото за НАТО и ЕС". На обвиненията на Марешки, че Европа повече ни взимала отколкото ни давала, Цветанов припомни, че ЕС се гради на принципа на солидарността, а по отношение на исканото от Алианса увеличение на парите за отбрана до 2 на сто от БВП, той посочи, че още не сме достигнали тези нива, което трябва да направим, за да си гарантираме сигурност и независимост.
  На фона на това, че партньорът на ГЕРБ в управлението - Волен Сидеров ("Атака"/"Обединени патриоти") се обяви за същото като Марешки, но от Крим, където "отскочи" на собствени разноски, както и че "Воля" подкрепя чрез гласуване в парламента правителството, в т.ч. и при искания вот на недоверие, лидерът на ДПС Мустафа Карадайъ коментира последните събития така: "Едните партньори на ГЕРБ искат излизане от ЕС, другите - от НАТО".
  Карадайъ определи идеите на Марешки като "ярък популизъм" и прехвърли топката в полето на най-голямата управляваща партия:"Това е ГЕРБ. Те въвеждат двойните стандарти. Това им е ценностната система и коалиционната култура."
  Последното бе по адрес на поведението на ГЕРБ спрямо "Обединени патриоти" и в частност последните изказвания на Сидеров. От ГЕРБ се опитаха да замажат новините от воаяжа му в анексирания от Русия Крим като обясняваха, че е бил там в лично качество, а не като част от управляващата коалиция.
  Единствено лидерът на БСП Корнелия Нинова отказа да влиза в подобен дебат (засега) с мотива, че исканията на Марешки са несъстоятелни.
  2,6018 s - Время запросов к БД 558 - Количество запросов к БД 4,0000 s - Время парсинга страницы 6,9604 s - Итоговое время парсинга/генерации страницы database - Источник: база данных или кеш